Nei, kontan er bundin til fólkapenjsónsaldur, tvs. í løtuni 67 ár. Um tað tó verður staðfest av lækna, at væntaði miðallivialdurin vegna sjúku er niðursettur, ber til at byrja útgjald áðrenn fólkapensjónsaldur. Tá kann 15% av samansparingini útgjaldast í einum og restin sum lutaeftirløn, tvs. yvir í minsta lagi 10 ár. Frá 1. januar 2014 verður ikki neyðugt at skilja ímillum kapitalsamansparingar og lutasamansparingar. Hetta býtið verður ikki gjørt, fyrr enn tú nært pensjónsaldur og útgjaldið byrjar. Lógin ásetir býtið: Í minsta lagi 45% verður útgoldið sum lívslong veiting, í mesta lagi 55% verður útgoldið sum lutaeftirløn (í eitt tíðarskeið á í minsta lagi 10 ár) og í mesta lagi 15% kunnu verða útgoldin sum kapitalútgjald í einum. Tann lívslanga veitingin kann tó ongantíð verða kravd at vera hægri enn 40 prosent av eini arbeiðaraløn, brutto, sbrt. sáttmálanum millum Føroya Arbeiðarafelag og Føroya Arbeiðsgevarafelag. Er samlaða eftirlønarsamansparingin hjá øllum føroyskum eftirlønarveitarum tilsamans minni enn 400.000 krónur við eftirlønaraldur, kunnu í staðin upp til 60.000 krónur rindast út sum kapitalútgjald, og restin verða útgoldið við upp til 2.500 krónum um mánaðin. Kontan er bundin, til tú nært eftirlønaraldur og øll inngjøld skulu eftirlønarskattast við inngjald. Um tú doyrt, áðrenn peningurin er útgoldin, fellur samansparingin til næsta avvarðandi, um annað ikki er avtalað. Einki hámark er fyri, hvussu nógv kann gjaldast inn á kontuna. Tó hevur eingin skyldu til at rinda meira enn kr. 150.000 árliga í eftirlønargjaldi brutto. Upphæddin verður árliga prístalsregulerað. Tú hevur møguleika at gera íløgur í børsskrásett virðisbrøv, men bert umvegis íløguráðgeva og samsvarandi galdandi ásetingar í eftirlønarlógini. Rentur og annar vinningur í eini eftirlønarskipan eru hvørki skatta-ella avgjaldsskyldug.